
Sparky is ‘n hond gekruis tussen sy ma en niemand weet wie sy pa is nie. Nadat hy die eerste sewe weke van sy lewe saam met sy ma  deurgebring het, het sy eienaar hom aan mense gegee wat ge-oe en ge-aa het toe hulle hom vir die eerste keer gesien het.

En so is Sparky weggegee aan mense wat baie lief is vir honde. Die mense het hom na hulle huis geneem en vir hulle kinders gewys. Hulle het hom opgetel en styf teen hulle vasgehou en gesê, “wat ‘n lieflike hondjie”. 

Hulle neem hom na die agterplaas en roep al die ander honde om hom te kom ontmoet.

Toe al die ander honde nader kom om te sien hoekom hulle eienaar hulle geroep het, plaas die eienaar vir Sparky op die grond sodat hulle hom kan ontmoet. 

Sparky het na hulle gekyk en omdat hy ‘n dapper hond is, het hy sy bors uitgestoot en hardop gesê. “My naam is Sparky, ek is sewe weke oud. Ek is nie net ‘n hond nie, maar ek is ‘n reuntjie,” het hy trots gesê. Hy het so gestaan en gewag dat hulle na hom toe kom. Sonder om hom te groet en tot sy verbasing, stamp hulle hom in die grond in.

“Luister jy, as jy weet wat vir jou goed is, sal jy sommer nou spore maak en weg kom. Hierdie mense is glad nie so vriendelik as wat hulle voor- gee nie. En wat ook al jy doen, moenie jou been in die 

huis lig nie want hulle sal jou straf,” sê een van die honde.

Die honde draai om en loop terug na waar hulle gespeel het. Sparky het begin om die erf te verken. Hy was in die proses om ‘n gat te grou toe hy skielik ‘n stem agter hom hoor. 

Hy draai vinnig om en daar staan die klein mensie. “Ek sien jy is een van daardie hondjies wat gate grou. Wel ek sal vir jou ‘n les leer wat jy nie gou sal vergeet nie,” sê hy en gryp vir Sparky en straf  hom. Die seuntjie kyk hom stip in die oë.

“Moenie laat ek jou weer vang gate grou nie,” sê hy en loop terug die huis in.

Die ander honde kom vinnig nader gehardloop, “O ja, die ander een wat ons vergeet het is jy moenie gate in die tuin grou nie. Hulle hou nie daarvan nie,” sê hulle.

Die was beslis nie ‘n goeie begin vir Sparky nie. Hy het skielik alleen gevoel. Maar wat moet hy maak, hy hoor en ruik goed onder die grond en as hy die grond nie oopkrap nie sal hy nie weet wat daar onder is nie.

Skielik hoor hy ‘n stem agter hom, “so jy het my meester ontmoet, ek is die enigste een wat in die huis toegelaat word,” sê die stem. 

Sparky draai om, en daar staan ‘n kat. Hy het nog nooit in sy kort lewe ‘n kat gesien nie. “En wat as ek mag vra is jy?” vra Sparky. Die kat kan sy ore nie glo nie, maar voordat hy kan antwoord is een van die ander honde wat nader gesluip het daar. “Dié is Brady die kat, wees baie versigtig vir hom, hy is tot in die afgrond bederf en sal alles in sy vermoeë doen om jou in die moeilikheid te kry,” sê die hond 

en sonder om nog iets te sê draai hy om en loop weg.

Sparky bekyk vir Brady vir ‘n oomblik, “Ek het nog nooit ‘n kat gesien nie, maar ek kry die gevoel dat hulle nie van jou hou nie,” sê hy terwyl die kat om hom loop. Hy kon nie glo dat ‘n hond so naïef kon wees nie.

“Sparky, katte en honde hou glad nie van mekaar nie, maar ek dink miskien kan ek 

en jy die uitsondering wees, wat sê jy? kom ons wees vriende,” sê Brady.

Sparky voel ‘n bietjie beter, “ek het nie ‘n probleem met enige iemand nie, ja ek sal daarvan hou,” antwoord hy.

Die twee van hulle het lekker saamgespeel wanneer Brady uit die huis kom en Sparky was te bly om vir almal te skree dat hy en sy vriend saam speel. Hy het ook met die voëls gesels sowel as al die ander honde in die verskillende erwe. 

He het ander mense gegroet sodra hulle by die erf verby loop, maar sy eienaars het hom altyd met iets geslaan en op hom geskree dat hy moet stil bly.

Op ‘n dag storm al die honde op hom af en baklei met hom, “wat is fout?” wou hy van hulle weet. 

“Jy het ons kos gevat en dit in die sand gegooi, weet jy hoe onsmaaklik is kos wat vol sand is?” antwoord hulle en begin om hom te byt.

Die mense het uit die huis gekom en vir Sparky  opgetel om hom van die ander honde weg te kry. “Ek het geweet van dag een af, dat jy moeilikheid gaan veroorsaak, van daardie eerste gat wat jy gegrou het,” sê die man en dra Sparky na sy voertuig toe en sit hom agter in die kar in. “Dit is tyd vir jou om ‘n ander blyplek te vind, maar langer hier gaan jy nie bly nie” sê die man.

Sparky sien vir Brady wat op die rugleuning van die sitplek sit. “Dit het nou nie lank geneem nie. Laat ek sien, ses maande in mens tyd, nie sleg nie. Gewoonlik neem dit my ‘n jaar om van honde soos jy ontslae te raak. Ja, dit was ek wat die kos in die sand gegooi het,” glimlag hy vir Sparky en gaan voort, “jy moet dit nie persoonlik opneem nie, maar daar is net plek in die huis vir een troeteldier en dit is ek. Ek sal met tyd van die ander ook ontslae raak,” sê hy en draai om en spring van die rugleuning af voor in die voertuig.

Die man het ‘n hele ent uit die dorp gery toe hy tot stilstand kom. Hy het vir Sparky uit die kar getel en op die grond gesit. “Kry nou vir jouself ander bly-plek hond,” en ry terug dorp toe.

Sparky het baie bang en eensaam gevoel. Hy het geen idee gehad waar hy is nie. Hy moes na die ander honde geluister het en nie die kat vertrou nie.

Sparky het in ‘n sirkel begin loop en skielik tot stilstand gekom. “Ek sal nie toelaat dat hierdie situasie my onder kry nie. Ek is ‘n hond en ek kan enigiets kry wat ek wil hê. En wat ek nou wil hê is kos en ‘n mens om mee te speel,” sê hy en begin om in die teenoorgestelde rigting te loop waar hy vandaan gekom het. Na ‘n paar dae kon hy voel dat hy swak raak en sy voete begin seer word van al die loop.

Skielik is daar ‘n klein meisie voor hom.

Sy tel hom op en druk hom teen haar vas. “Hallo klein hondjie, is jy verlore? Siestog, kom saam met my huistoe dan soek ons jou eienaar, ek is seker hulle is baie bekommerd oor jou,” sê sy vir hom.

Om sy waardering te wys lek hy die klein meisie in die gesig. Die mense kon nie sy vorige eienaars opspoor nie en het besluit om hom te hou. Hulle het geen ander troeteldiere gehad nie, en vir Sparky soos ‘n koning laat voel.

Hulle het hom elke dag ‘n ent geneem om te loop. In die aand het hy in die huis geslaap en wanneer hy iemand in die straat hoor dan vertel hy sy nuwe eienaars dat daar iemand is. Hulle kyk wat aangaan en dan vir hom sê om stil te wees en te gaan lê. Sparky het dit geniet om daar te bly en het sy bes probeer om nie sy been in die huis op te tel, en nie om gate in die tuin te grou nie.

Op ‘n dag terwyl Sparky op die voorstoep lê. Hoor hy ‘n geraas agter in die erf. Hy besluit om ondersoek in te stel, en toe hy om die kant van die huis kom, sien hy hoe ‘n klomp katte ‘n ander kat jaag. Hy besluit dat dit nie sy probleem is nie en draai om, om weg te loop. Skielik kom die kat wat gejaag word in sig en hy sien dit is Brady wat gejaag word. Sonder om te aarsel en om aan sy eie veiligheid te dink, spring hy om en storm op die katte af. Die skielike verskyning van ‘n hond het die katte van plan laat verander en hulle het pad gegee.

Brady het opgehou om te hardloop toe hy vir Sparky herken. 

“Sparky is dit regtig jy? Jy het sowaar in ‘n groot hond verander,” het hy gesê terwyl hy om Sparky loop en hom op en af bekyk. “Nou verstaan ek nie so mooi nie, na

